b"\n_START_ARTICLE_\nBirkebeiner\n_START_SECTION_\nEsports\n_START_PARAGRAPH_\nAvui dia els birkebeiner s\xc3\xb3n homenatjats popularment per haver escortat H\xc3\xa5kon H\xc3\xa5konsson, hereu al tro noruec, quan nom\xc3\xa9s tenia dos anys, fora de perill dels seus enemics de Lillehammer a \xc3\x98sterdalen a Trondheim, un viatge llarg i perill\xc3\xb3s a trav\xc3\xa9s de boscos i muntanyes._NEWLINE_S'hi ret homenatge anualment amb quatre esdeveniments esportius: una carrera (Birkebeinerl\xc3\xb8pet), una cursa de bicicleta de muntanya (Birkebeinerrittet), una cursa d'esqu\xc3\xad de fons (Birkebeinerrennet) i, des del 2012, una cursa de bicicleta de carretera (Landeveisbirken). Els participants dels esdeveniments d'esqu\xc3\xad i ciclisme han de dur una motxilla amb un pes de 3'5kg en commemoraci\xc3\xb3 del nen que els birkebeiner van haver de dur en el seu viatge."